CELEX: 32015D1068
Language: sl
Date: 2015-07-01 00:00:00
Title: Izvedbeni sklep Komisije (EU) 2015/1068 z dne 1. julija 2015 o spremembi Odločbe 2002/994/ES o nekaterih zaščitnih ukrepih v zvezi s proizvodi živalskega izvora, uvoženimi iz Kitajske (notificirano pod dokumentarno številko C(2015) 4437) (Besedilo velja za EGP)

3.7.2015   
            
            
               SL
            
            
               Uradni list Evropske unije
            
            
               L 174/30
            
         IZVEDBENI SKLEP KOMISIJE (EU) 2015/1068
   z dne 1. julija 2015
   o spremembi Odločbe 2002/994/ES o nekaterih zaščitnih ukrepih v zvezi s proizvodi živalskega izvora, uvoženimi iz Kitajske
   
      
         (notificirano pod dokumentarno številko C(2015) 4437)
      
   
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (1), in zlasti člena 22(6) Direktive,
   ob upoštevanju naslednjega:
   
               (1)
            
            
               Odločba Komisije 2002/994/ES (2) se uporablja za vse proizvode živalskega izvora, uvožene iz Kitajske in namenjene za prehrano ljudi ali živalsko krmo.
            
         
               (2)
            
            
               V skladu s členom 2(1) navedene odločbe države članice prepovejo uvoz navedenih proizvodov. Člen 2(2) določa dve odstopanji od navedene prepovedi.
            
         
               (3)
            
            
               V skladu s prvim odstopanjem iz člena 2(2) Odločbe 2002/994/ES države članice dovolijo uvoz proizvodov, navedenih v delu I Priloge k navedeni odločbi, v skladu s posebej določenimi pogoji zdravstvenega varstva živali in javnozdravstvenimi pogoji, ki veljajo za zadevne proizvode.
            
         
               (4)
            
            
               V skladu z drugim odstopanjem iz člena 2(2) navedene odločbe države članice dovolijo uvoz proizvodov, navedenih v delu II Priloge k navedeni odločbi, ki jim je priložena posebna izjava pristojnega kitajskega organa, v kateri je navedeno, da zadevni proizvodi niso nevarni za zdravje živali ali ljudi.
            
         
               (5)
            
            
               Zaradi dveh seznamov proizvodov so se pojavile negotovosti pri uporabi Odločbe 2002/994/ES, saj nekatere snovi, kot so krmni dodatki in aditivi za živila, prehranska dopolnila in posamična krmila, niso bile vključene v nobenega od teh seznamov. Kitajski organi so zaprosili, da se v del I dodajo druge snovi, poleg tega pa je Komisija menila, da razlogi, ki so privedli do sprejetja Odločbe 2002/994/ES, ne veljajo za krmne dodatke in aditive za živila, prehranska dopolnila in posamična krmila, ker so močno predelani.
            
         
               (6)
            
            
               Odločbo 2002/994/ES bi bilo zato treba ustrezno spremeniti.
            
         
               (7)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Del I Priloge k Odločbi 2002/994/ES se nadomesti z naslednjim:
   
      
         „DEL I
      
      
         Seznam proizvodov živalskega izvora, namenjenih za prehrano ljudi ali za uporabo kot živalska krma, ki imajo dovoljenje za uvoz v Unijo brez potrdila iz člena 3:
      
      
                  —
               
               
                  ribiški proizvodi, razen:
                  
                              —
                           
                           
                              tistih, ki so pridobljeni v ribogojstvu,
                           
                        
                              —
                           
                           
                              oluščenih in/ali predelanih kozic,
                           
                        
                              —
                           
                           
                              sladkovodnega raka vrste Procambrus clarkii, ujetega v naravni sladki vodi z ribolovnimi dejavnostmi;
                           
                        
            
                  —
               
               
                  želatina;
               
            
                  —
               
               
                  hrana za hišne živali, kot je določena v Uredbi Evropskega parlamenta in Sveta (ES) št. 1069/2009 (3);
               
            
                  —
               
               
                  snovi, ki se uporabljajo kot aditivi za živila, kot so določeni v Uredbi (ES) št. 1333/2008 Evropskega parlamenta in Sveta (4);
               
            
                  —
               
               
                  snovi, ki se uporabljajo kot prehranska dopolnila ali v teh dopolnilih, kot so določena v Direktivi št. 2002/46/ES Evropskega parlamenta in Sveta (5);
               
            
                  —
               
               
                  hondroitin sulfat in glukozamin, ki se štejeta za posamični krmili, kot so določena v Uredbi Komisije (EU) št. 68/2013 (6);
               
            
                  —
               
               
                  L-cistein in L-cistin, ki se štejeta za krmna dodatka, kot so določeni v Uredbi Evropskega parlamenta in Sveta (ES) št. 1831/2003 (7).
               
            
   Člen 2
   Ta sklep je naslovljen na države članice.
   
      V Bruslju, 1. julija 2015
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 24, 30.1.1998, str. 9.
   
      (2)  Odločba Komisije 2002/994/ES z dne 20. decembra 2002 o nekaterih zaščitnih ukrepih v zvezi z proizvodi živalskega izvora, uvoženimi iz Kitajske (UL L 348, 21.12.2002, str. 154).